AAV ซึม! กำไร Q3 หด 34.22% เหลือ 260.93 ลบ. แต่ยังปันผล 0.15 บ./หุ้น XD 22 พ.ย.นี้
AAV ซึม! กำไร Q3 หด 34.22% เหลือ 260.93 ลบ. จากปีก่อนมีกำไร 396.63 ลบ. เหตุต้นทุนเพิ่ม-ค่าโดยสารลด ขณะที่ 9 เดือนแรกมีกำไร 1 พันลบ. ลดลง 45.20% จากปีก่อนมีกำไร 1.83 พันลบ. แต่ยังปันผล 0.15 บ./หุ้น XD 22 พ.ย.นี้
10 พ.ย. 2560

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวมีกำไรลดลง โดยมีสาเหตุหลักมาจากต้นทุนน้ำมันที่เพิ่มสูงขึ้นตามราคาน้ำมันในตลาดโลกปรับตัวเพิ่มขึ้น และการปรับอัตราจัดเก็บภาษีสรรพสามิตน้ำมันเชื้อเพลิงเครื่องบินสำหรับเส้นทางบินในประเทศ ขณะที่ราคาค่าโดยสารเฉลี่ยลดลงจากไตรมาส 3/59 หรือ 7% จากการแข่งขันของธุรกิจการบิน
อีกทั้งหนี้สินมีจำนวน 28,047 ล้านบาท เพิ่มขึ้น 6% เทียบจากสิ้นปีก่อน
อย่างไรก็ตาม AAV ยังประกาศจ่ายปันผลงวดดำเนินงานวันที่ 1 ม.ค. 60 ถึงวันที่ 10 พ.ย. 60 เป็นเงินสด 0.15 บาทต่อหุ้น โดยกำหนดไม่ได้รับสิทธิปันผล (XD) 22 พ.ย. 60 และจ่ายปันผลวันที่ 7 ธ.ค. 60